దేశ వ్యాప్తంగా 500 మంది విద్యార్థుల హాజరున్యూఢిల్లీ, ఆదిభట్ల, ఏప్రిల్ 1: దేశంలో సైబర్ భద్రతను పెంపొందిచేందుకు.. ఈ రంగంలో విద్యార్థుల్లో ప్రతిభను గుర్తించేందుకు వీలుగా ఏర్పాటు చేసిన స్మార్ట్ ఇండియా హ్యాకథాన్ శనివారం ప్రారంభమైంది. దీన్ని కేంద్ర మానవ వనరుల శాఖ మంత్రి ప్రకాశ్ జావడేకర్ ముంబైలో ప్రారంభించారు. ఈ కార్యక్రమం దేశ వ్యాప్తంగా చాలా కేంద్రాల్లో రెండు రోజులు జరుగుతుంది. 500 మంది విద్యార్థులు ఈ హ్యాకథాన్లో భాగస్వాములయ్యారు. ఈ సందర్భంగా జావడేకర్ విద్యార్థులను ఉద్దేశించి మాట్లాడుతూ.. దేశం అన్ని రంగాల్లో అభివృద్ధి పథంలో పురోగమిస్తున్న తరుణంలో విద్యార్థుల నైపుణ్యాల పాత్ర కూడా ఎంతో కీలకమైనదని అన్నారు. మేకిన్ ఇండియా, డిజిటల్ ఇండియా కార్యక్రమాలలో విద్యార్థులను భాగస్వాములను చేయడానికి ఈ సదస్సును ఏర్పాటు చేసినట్లు మంత్రి తెలిపారు. రంగారెడ్డిజిల్లా ఇబ్రహీంపట్నం మండల పరిధిలోని సీవీఆర్ ఇంజనీరింగ్ కళాశాలలోనూ ఈ హ్యాకథాన్ జరిగింది. ఈ కార్యక్రమంలో జేఎన్టీయూ ఉప సంచాలకులు వేణుగోపాల్ రెడ్డి, సీవీఆర్ ఇంజనీరింగ్ కళాశాల చైర్మన్ సీవీ రాఘవ, కళాశాల ప్రిన్సిపాల్ నయనతార తదితరులు పాల్గొన్నారు.
desha vyaaptamgaa 500 mandi vidyaarthula haajarunyuudillii, aadibhatla, epril 1: desamlo saibar bhadratanu pempondichenduku.. ee rangamlo vidyaarthullo pratibhanu gurtinchenduku veelugaa erpaatu chesina smart india hackathan sanivaaram praarambhamaindi. deenni kendra manava vanarula saakha mantri prakash javadekar mumbailo praarambhinchaaru. ee kaaryakramam desha vyaaptamgaa chala kendraallo rendu rojulu jarugutundi. 500 mandi vidyaarthulu ee hackathanlo bhaagaswaamulayyaaru. ee sandarbhamgaa javadekar vidyaarthulanu uddesinchi maatlaadutuu.. desham anni rangaallo abhivruddhi pathamlo purogamistunna tarunamlo vidyaarthula naipunyaala paatra kuudaa entho keelakamainadani annaru. mekin india, disital india kaaryakramaalalo vidyaarthulanu bhaagaswaamulanu cheyadaaniki ee sadassunu erpaatu chesinatlu mantri telipaaru. rangareddijilla ibraheempatnam mandala paridhilooni cvr injaneering kalaasaalaloonuu ee hackathan jarigindi. ee kaaryakramamlo gnt upa sanchaalakulu venugopal reddi, cvr injaneering kalasala chairman siv raghava, kalasala prinsipal nayanatara taditarulu paalgonnaaru.